***Изх. № РД-08-11-1/12.05.2025 г.***

 **Одобрил: / п /**

**Тихомир Койчев**

 **Директор на ОД „Земеделие”**

 **гр. Ямбол**

**П О К А Н А**

Във връзкас прилагане на чл. 56а, ал. 4, т. 2; чл. 56ж, ал. 2 и чл. 105, ал. 7 от Правилника за прилагане на Закона за собствеността и ползването на земеделските земи, посл. изм. ПМС 337/17.12.2019 г., ДВ бр. 100 от 20.12.2019 г., ОД „Земеделие” гр. Ямбол, организира избор за оценители на недвижими имоти, земеделски земи и трайни насаждения, вписани в регистъра на независимите оценители и притежаващи сертификат за оценителска правоспособност на недвижими имоти, земеделски земи и трайни насаждения за изготвяне на пазарни оценки на:

- прилежащи площи към сгради, находящи се в границите на стопанските дворове за процедура по чл. 27, ал. 6 от ЗСПЗЗ;

- парцели, негодни за земеделско ползване и неподлежащи на възстановяване в границите на стопанските дворове за процедура по чл. 27, ал. 8 от ЗСПЗЗ;

- земеделски земи в границите на стопанските дворове по § 12а от ЗИД на ЗСПЗЗ.

 **УВАЖАЕМИ ГОСПОЖИ И ГОСПОДА,**

ОД „Земеделие” гр. Ямбол кани вписани в регистъра на независимите оценители и притежаващи сертификат за оценителска правоспособност на недвижими имоти, земеделски земи и трайни насаждения да представят на адрес: гр. Ямбол, ул. „Жорж Папазов” № 9, ет. 5, стая № 1 **до 17.30 часа на 30.05.2025 г. /включително/,** оферти за сключване на договор за изготвяне на пазарни оценки за определяне на пазарната стойност на имоти по чл. 27, ал. 6 от ЗСПЗЗ; чл. 56е, ал. 1 от ЗСПЗЗ и чл. 105 от ППЗСПЗЗ за календарната 2025 г.

Към офертите да се приложат:

* сертификат за оценителска правоспособност на недвижими имоти, земеделски земи и трайни насаждения, издаден от Камарата на независимите оценители;
* използвани подходи и методи за определяне на стойността на земята;
* ценова оферта за изготвяне на 1 брой оценка на имот;
* ценова оферта за презаверка на изготвена оценка;
* срок за изготвяне на оценката.

Ценовото предложение да бъде с посочена сума с ДДС и без ДДС.

Критерият за избор на изпълнител за извършване на оценките на имотите ще бъде най - ниска предложена цена за един имот и срока за изготвянето й.